b'\n_START_ARTICLE_\nFreedom of panorama\n_START_PARAGRAPH_\nFreedom of panorama (lyhennet\xc3\xa4\xc3\xa4n usein FOP), suomeksi maiseman vapaus, maisemanvapaus tai panoraamavapaus on monien maiden tekij\xc3\xa4noikeuslaissa oleva tekij\xc3\xa4noikeuden rajoitus. Siin\xc3\xa4 m\xc3\xa4\xc3\xa4r\xc3\xa4t\xc3\xa4\xc3\xa4n sellaisten julkisella paikalla olevien rakennusten ja taideteosten kuvaamisesta, joiden tekij\xc3\xa4noikeus on voimassa, sek\xc3\xa4 n\xc3\xa4ist\xc3\xa4 otettujen kuvien julkaisemisesta ja k\xc3\xa4yt\xc3\xb6st\xc3\xa4. Lainkohdan tarkoituksena on taata kohtuullinen kuvaamisen vapaus julkisilla paikoilla. Toisinaan t\xc3\xa4t\xc3\xa4 vapautta saatetaan rajoittaa muiden lakien kautta, kun kyseess\xc3\xa4 on esimerkiksi kansallinen turvallisuus._NEWLINE_Suomen tekij\xc3\xa4noikeuslain maisemanvapautta koskeva s\xc3\xa4\xc3\xa4nn\xc3\xb6s on mainittu lakipyk\xc3\xa4l\xc3\xa4n 25 a kohdissa 3 ja 4. Siin\xc3\xa4 sallitaan pysyv\xc3\xa4sti paikalleen asennettujen taideteosten kuvaaminen julkisessa paikassa tai sen v\xc3\xa4litt\xc3\xb6m\xc3\xa4ss\xc3\xa4 l\xc3\xa4heisyydess\xc3\xa4. N\xc3\xa4it\xc3\xa4 kuvia ei saa k\xc3\xa4ytt\xc3\xa4\xc3\xa4 ansiotarkoituksessa, jos taideteos on kuvan p\xc3\xa4\xc3\xa4aihe. Rakennuksia saa kuvata vapaasti, eik\xc3\xa4 niist\xc3\xa4 otettujen kuvien julkaisua ole rajoitettu.'